Ühes vanemas metsaosas sama liini ääres lasen ka lageraiet  teha. Ma poleks seda muidu ette võtnud, aga tuli valida, kas lubada liinimeestel oma tehnikaga suurte puude vahel metsas seigelda või puud enne eest ära koristada. Peale liinimeeste on üle langi liikumine sobiv ka harvendusraiest saadud materjali veoks teiselt poolt elektriliini. Nii et igati kaalutletud otsuseid sai tehtud, kuigi vanadest puudest on kahju. Nagu teenust osutava firmaga kokku leppisime, tuleb väljaveotraktor metsa alles siis, kui pinnas on külmunud ja rööpaid sihile ei jää. Sama lubasid ka  Eesti Energia liinikoristajad.